
ПРОЦЕДУРА ЗА ПРЕВЕНЦИЯ НА ТОРМОЗ НАД ДЕЦА 


Превенцията на тормоза включва комплекс от мерки, които имат за цел ограничаване и/или елиминиране на предпоставките и рисковите фактори, допринасящи за насилието. Превенцията поставя приоритет върху дейности на равнище група, например създаване на правила на отношения в групата, морално възстановяване на щета, тематични дискусии. Дискусиите са възможност  да се поставят за обсъждане въпроси, които вълнуват или смущават децата, като по този начин се създава пространство за отработване на агресията чрез говорене, разиграване на ситуации, тяхното обсъждане и съответно осмисляне.
Превенцията на равнище детска градина включва оценка на проблема, създаване на координационен съвет, изготвяне на план за противодействие на  тормоз и създаване на единни правила.
· Оценка на проблема
Оценката и анализирането на проблема е първата стъпка към неговото решаване. Оценката на проблема изисква да се даде отговор на следните въпроси: Осъзнава ли се проблемът и какво се знае за него? Кои видове и какви форми на тормоз има в детската градина? Колко често те се проявяват? Къде са местата, на които най-често се случват? Кои са участниците? Как се е реагирало до момента? Какво следва да се предприеме, за да бъде реакцията ефективна?
Оценката следва да се извършва в началото и в края на учебната година. Тя се организира от ръководството на детската градина. За целта могат да се използват редица инструменти, като специални въпросници, дискусии с участие на цялата общност, фокус групи с деца, учители и родители и др. 
Резултатите от оценката и наличието на проблем се обсъждат на педагогически съвет с участието и на непедагогическия персонал, а в подходящ формат – и с родителите и децата. 
	Създаване на координационен съвет 
Във детската градина  е създаден координационен съвет с ясни функции и делегирани отговорности, който да отговаря за планиране, проследяване и координиране на усилията за справяне с тормоза. 
· Изготвяне на план за съответната учебна година за противодействие на училищния тормоз
На базата на извършената оценка в началото на всяка учебна година координационният съвет изготвя  план за съответната учебна година за противодействие на училищния тормоз. Този план съдържа описание на всички дейности по превенция и интервенция на равнище детска градина. Той е със срок една учебна година и се ревизира и актуализира всяка учебна година. 
· Създаване на единни  правила в детската градина
Създаването на единни  правила е неизменна част от превантивните дейности, които се предприемат на равнище училище. Този процес се свързва със следните дейности:
1. формулиране на предложения от всяка група за правила на поведение и ценности;
2. обобщаване на всички предложения за правила на поведение и ценности,  
          3. договаряне на единен механизъм, включително разписани ясни отговорности, за реагиране при всяка проява на тормоз и насилие;
          4.  разработване на предложения за промени в Правилника за дейността на детската градина и обсъждането им;
          5.  приемане на съгласуваните промени;
          6.  прилагане на програми за развитие на личните и социалните умения на децата;
7. ясно разпределение на конкретни отговорности на всички възрастни в детската градина;
          8. включване на  родителите  в процеса на създаване и реализиране на всички интервенции;
           9. използване на подхода за работа с връстници , които трябва да станат естествените помощници при реализирането на всички видове интервенции както по отношение на децата, които са обект на тормоз, така и по отношение на децата, които упражняват насилие;
           10. повишаване квалификацията на учителите за работа с програмите, включително реализиране на специализирани обучения за определени категории от работещите в училище за справяне с критични ситуации и други;
           11.  разработване на мерки за привличане на родителите;
12. информиране и актуализиране на информацията за наличните ресурси в общността – съществуващи услуги и програми за превенция и противодействие на насилието и тормоза в детската градина;
          13. осигуряване на реални партньорства с външни на детската градина служби, организации и специалисти;  
           14. насочване към здравни и социални услуги за децата и техните семейства.

